
LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 2020 M. LIEPOS 1 D. ĮSAKYMO NR. D1-405 „DĖL KVIETIMO TEIKTI PARAIŠKAS DAUGIABUČIAMS NAMAMS ATNAUJINTI (MODERNIZUOTI)“ PAKEITIMO 

2021 m. sausio 4 d. Nr. D1-1
Vilnius

P a k e i č i u  Lietuvos Respublikos aplinkos ministro 2020 m. liepos 1 d. įsakymą Nr. D1-405 „Dėl Kvietimo teikti paraiškas daugiabučiams namams atnaujinti (modernizuoti)“ :
1. Pakeičiu 3 punktą ir jį išdėstau taip:
„3. P a v e d u viešajai įstaigai Būsto energijos taupymo agentūra įvertinti pagal šio įsakymo 1 punkte nurodytą Kvietimą pateiktas paraiškas ir iki 2021 m. rugpjūčio 15 d. Tvarkos aprašo nustatyta tvarka sudaryti daugiabučių namų atnaujinimo (modernizavimo) projektų sąrašą.“.
2. Pakeičiu nurodytu įsakymu patvirtintas kvietimo teikti paraiškas daugiabučiams namams atnaujinti (modernizuoti) sąlygas:
2.1. pakeičiu 7 punktą ir jį išdėstau taip:

	„7.
	Specialieji reikalavimai projektams
	Daugiabučio namo atnaujinimo (modernizavimo) investicijų planas patvirtintas ir sprendimas dėl daugiabučio namo atnaujinimo (modernizavimo) įgyvendinimo priimtas Lietuvos Respublikos civilinio kodekso 4.85 straipsnyje nustatyta tvarka ne mažesniu kaip 55 procentų butų ir kitų patalpų savininkų balsų dauguma. Šis reikalavimas netaikomas, jei su paraiška atnaujinti (modernizuoti) daugiabutį namą pateikiamas finansuotojo rašytinis pritarimas lengvatinio kredito suteikimui.

	
	
	Kai atnaujinamo (modernizuojamo) daugiabučio namo naudingasis plotas didesnis kaip 1500 m² ir daugiabučio namo atnaujinimo (modernizavimo) projektas pradėtas rengti įsigaliojus Lietuvos Respublikos Vyriausybės 2020 m. vasario 5 d. nutarimui Nr. 96 „Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo“, projekte turi būti numatyta įrengti saulės šviesos energijos elektrinę bendrosioms pastato reikmėms, išskyrus atvejus, kai elektrinei įrengti nėra techninių galimybių.“;



2.2.	 pakeičiu 12 punktą ir jį išdėstau taip:

	„12.
	Paraiškų teikimas
	Terminas
	Nuo Kvietimo paskelbimo iki 2021-06-01.

	
	
	Vieta
	viešoji įstaiga Būsto energijos taupymo agentūra, Švitrigailos g. 11B, Vilnius, tel. (8 5) 270 5455, padalinių adresais: Sapiegos g. 12, Kaunas; S. Dariaus ir S. Girėno g. 12, Alytus; Vilniaus g. 263-314, Šiauliai; Vytauto g. 12, Klaipėda; Beržų g. 48A-203, Panevėžys; Vasario 16-osios g. 6-215, Tauragė; Stoties g. 18, Mažeikiai; Vytauto g. 17, Marijampolė; Utenio aikštė 8,  Utena; el. p. info@betalt.lt. 
Paraiškos teikiamos tiesiogiai arba naudojantis pašto ir (ar) pasiuntinių teikiamomis paslaugomis.

	
	
	Skaičius
	Neribojamas.“

